Harold Moukoudi

Harold Desty Moukoudi (sündinud 27. novembril 1997 Bondys) on Prantsusmaal sündinud Kameruni jalgpallur, kes mängib Kreeka kõrgliigaklubis Ateena AEK ja Kameruni jalgpallikoondises.

Ta mängis noorena mitmes Prantsusmaa klubis. 2012. aastal liitus ta Le Havre'iga, mille reservmeeskonnas debüteeris ta hooajal 2014/15 Prantsusmaa tugevuselt viiendas liigas. Le Havre'i põhimeeskonnas tegi ta Prantsusmaa esiliigas debüüdi hooajal 2016/17.

2019. aastal sõlmis Moukoudi lepingu Prantsusmaa kõrgliigaklubiga Saint-Étienne. Hooaja 2019/20 teises pooles oli ta Saint-Étienne'ist laenul Inglismaa esiliigaklubis Middlesbrough.

2022. aasta augustis sõlmis ta nelja-aastase lepingu Ateena AEK-ga. Hooajal 2022/23 tuli ta AEK-ga Kreeka meistriks ja Kreeka karikavõitjaks, lisaks valiti Moukoudi hooaja lõpus Kreeka liigahooaja sümboolsesse koosseisu.

Aastatel 2012–2018 mängis Moukoudi Prantsusmaa noortekoondistes. Kameruni jalgpallikoondises tegi ta debüüdi 12. oktoobril 2019 sõprusmängus Tuneesia vastu. Ta kuulus Kameruni koondisse 2022. aasta Aafrika rahvaste karikavõistlustel.

 Saavutused 
Saint-Étienne
Coupe de France: teine koht 2019–20
Ateena AEK
Kreeka Super League: 2022–23
Kreeka karikas 2022–23

 Viited 

Kategooria:Kameruni jalgpallurid
Kategooria:Le Havre AC mängijad
Kategooria:AS Saint-Étienne'i jalgpallurid
Kategooria:Middlesbrough FC mängijad
Kategooria:Ligue 1 mängijad
Kategooria:The Championshipi mängijad
Kategooria:Sündinud 1997